ઊનાની ઘટના બાદ રમણલાલ વોરાએ ત્રણ સંસદસભ્યો અને ગીરીશ પરમાર સાથેની એક સમિતિ તપાસ માટે મોકલી હતી. ૮ સંસ્થાઓએ ગ્રાઉન્ડ અહેવાલ મેળવીને મંગળવારે જાહેર કરતાં સરકાર બચાવ પક્ષે આવી ગઈ હતી અને અહેવાલની કેટલીક વિગતો જાહેર કરી હતી. ગીરીશ પરમારે જણાવ્યું હતુ કે, વીડિયો ગામના સરપંચે ઉતાર્યો હતો. મંત્રી રમણલાલ વોરાએ જણાવ્યું કે, ઊનાના અનેક લોકો ઘટના વેળા હાજર હતા. પરંતું કોઈએ તેને અટકાવવાની કોશિશ કરી ન હતી. વડીલોએ યુવાનોને અટકાવ્યા હોત તો આ હાલત થઈ ન હોત. તેમણે જણાવ્યું હતુ કે, ઘટના બને પછી મારો રોલ શરૃં થાય છે. તે પહેલાં પોલીસનો રોલ હોય છે. પણ એક ટીમ તરીકે હું તેમાંથી છટકી શકું નહીં. તેમણે જણાવ્યું હતુ કે, બંધ અને બીજી ઘટનાઓમાં લોકો સંયમ અને શાંતિ જાળવે. સરકાર તમામ પગલાં લઈ રહી છે. ત્યારે દલિત યુવાનોએ આત્મહત્યા જેવા અંતીમ પગલાં તરફ ન વળવા અપીલ કરી હતી.